Diari Oficial de la Generalitat Valenciana


Sumari del DOGV 5591, del 04-09-2007 (2007/10785)

Informació pública de l'aprovació d'urbanització de la unitat d'execució Pou d'Avall-1.
---------------------------------------------------------------------------------------

### Dades del document

Número de DOGV
:   5591

Data del DOGV
:   04-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10879


Data del document
:   09-07-2007

Organisme emissor
:   Ajuntament de Benissa

Tipus de document
:   Informació Pública

Descriptors 

:   * Benissa
    * pla d'urbanisme
    * administració local

Informació pública de l'aprovació d'urbanització de la unitat d'execució Pou d'Avall-1. [2007/10871]  
La Junta de Govern Local, en la sessió del dia 7 de febrer de 2007, ha adoptat el següent acord relatiu a l'aprovació definitiva del Projecte d'Urbanització de la Unitat d'Execució Pou d'Avall-1 i el compte detallat de les quotes d'urbanització; se'n transcriu tot seguit la part dispositiva:  
1. Aprovar el Projecte d'Urbanització de la Unitat d'Execució Pou d'Avall-1, de data octubre de 2005, amb l'addenda de data octubre de 2006, redactats per l'enginyera Marta Tormo Valiente.  
2. Introduir en el projecte esmentat les següents modificacions parcials: l'intradós de la vorera projectada s'ajustarà a l'alineació establida en el pla vigent i s'intercalaran sengles replanells als dos trams de l'escala d'accés a la zona del llavador. Estes modificacions parcials seran adoptades per la direcció facultativa en l'execució de l'obra.  
3. Estimar l'al·legació formulada per la mercantil Hogares Dénia, SL, en l'escrit amb registre d'entrada número 9049/2006.  
4. Aprovar el compte detallat de quotes d'urbanització, de novembre de 2006, redactat pels serveis tècnics municipals, i imposar als afectats pel compte les quotes d'urbanització que se'n desprenen.  
5. Publicar el present acord en el Butlletí Oficial de la Província d'Alacant i en el Diari Oficial de la Comunitat Valenciana.  
6. Incoar un expedient de contractació de les obres incloses en el programa aprovat.  
7. Notificar la present resolució.   
Contra l'acord esmentat, que posa fi a la via administrativa, es pot interposar:   
a) Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar este recurs serà d'un mes, comptador des del dia de la publicació del present edicte en el Butlletí Oficial de la Província. Una vegada interposat el recurs, no podrà interposar-se un recurs contenciós administratiu fins que aquell no s'haja resolt expressament o s'haja desestimat per haver transcorregut un mes, comptador des de la data de la seua interposició, sense haver-se notificat la seua resolució; en este cas quedarà expedita la via contenciosa administrativa.   
b) Recurs contenciós administratiu, directament, davant dels jutjats contenciosos administratius d'Alacant. El termini per a interposar el recurs és: a) de dos mesos, comptadors des de la publicació del present edicte en el Butlletí Oficial de la Província, si no s'ha interposat el recurs de reposició potestatiu; b) de dos mesos, comptadors des del dia de la notificació de la resolució expressa del recurs de reposició, o c) de sis mesos, comptadors des que haja transcorregut un mes des de la interposició del recurs de reposició sense que s'haja notificat la resolució expressa d'este.  
En virtut de l'article 107 de la Llei 16/2005, de 30 de desembre, de la Generalitat, Urbanística Valenciana, l'executivitat del projecte d'urbanització es produeix amb la publicació del present anunci en el Butlletí Oficial de la Província i en el Diari Oficial de la Comunitat Valenciana.  
Cosa que es publica en compliment del que disposa l'article 152 de la Llei Urbanística Valenciana esmentada, en relació amb l'article 346.4. del Reglament d'Ordenació i Gestió Territorial i Urbanística (Decret 67/2006, de 19 de maig, del Consell de la Generalitat valenciana).  
Benissa, 9 de juliol de 2007.- L'alcalde: Juan Bta. Roselló Tent.